ယၢမ်းၵၢင်ၼႂ် ၶႃႈၸင်ႇလႄႇၼႂ်းဝဵင်းတွင်ႇၵျီး၊ လႆႈႁၼ်ၵိဝ်ႇဝဵင်းၵဵင်ႈလီၸိုၼ်ႈသႂ်ၼႃႇ၊ ႁိူၼ်းပိူၼ်ႈၵေႃႈၶိုၵ်ႉၶိုၵ်ႉၶမ်ႇၶမ်ႇ၊ တႃးၼမ်ႉယႃႈၶွင်ႇ၊ လႅင်၊ လိူင်၊ ၶဵဝ်သေ မီးသူၼ်မွၵ်ႇလွမ်ႉၸွမ်းပေႃးႁွပ်ႈဝႆႉ။ ၶႃႈၸင်ႇဝူၼ်ႉဝႃႈ ၵူၼ်းၸိူဝ်းဢၼ်ယူႇၼႂ်းႁိူၼ်းႁၢင်ႈလီ မီးသူၼ်မွၵ်ႇ လွမ်ႉႁွပ်ႈၸိူဝ်းၼႆႉ တေပဵၼ်ၵူၼ်းမီးပိင်ႇၺႃႇ ၸၼ်ႉလိၵ်ႈထူၼ်ႈတဵမ်လီလွၼ်ႉလွၼ်ႉယူဝ်းၼႆ၊ ၶႃႈၸင်ႇမိူဝ်းဢုပ်ႇၵုမ် ထၢမ်တူၺ်းပီႈၼွင်ႉတွင်ႇၵျီးၶဝ်လႄႈ လႆႈႁူႉလွင်ႈမၼ်းမႃး။ လိူဝ်သေၼႆႉ သမ်ႉမီးႁူင်းသွၼ်မေႃသွၼ်၊ ႁူင်းသွၼ်ၽၢႆႇယႃႈယႃ၊ ၽၢႆႇလဵင်ႉသတ်း၊ ၽၢႆႇၽုၵ်ႈသွမ်ႈလႂ်ၸိူဝ်းၼႆႉယဝ်ႉ။ ၵွပ်ႈပိူဝ်ႈမိူဝ်ႈဢွၼ်တၢင်းသေၼႆႉ ၶႃႈပႆႇတွၼ်ႉၽႅဝ်လႄႈ ၶႃႈပေႃးဢၢမ်းဝႃႈ ဢေႃး ဝဵင်းတွင်ႇၵျီးၼႆႉ ၶိုၼ်ႈယႂ်ႇမႂ်ႇသုင်သေ ထုင်ႉပွတ်းႁဝ်းတႄႉတႄႉၼႆယဝ်ႉ။